Blog de Segur de Calafell: Entrevista a Joan Olivella (CiU)\nEntrevista a Joan Olivella (CiU)\nVaig ser alcalde de Calafell del 2005 al 2007. Durant aquest breu mandat vaig treballar per accelerar les millores que Calafell reclamava, i vaig haver de continuar treballant en un govern de pacte per mantenir l'estabilitat del municipi.\nCom van ser aquest dos anys de govern i d’alcalde?\nCal fer dues reflexions: d’una banda, va ser una etapa molt positiva, ja que en poc temps vam accelerar projectes necessaris des de feia anys per Calafell. La piscina municpal, el CAP o el passeig marítim de la Platja i el tros de passeig que quedava a Segur, el passeig de la Unió, la nova escola de Segur i la nova de Calafell, el nou institut de Segur, etcètera, van ser alguns dels eixos que van marcar l’acció de govern. També vam fer una aposta molt important per la participació ciutadana i per la neteja i el manteniment dels carrers. Això sí, no és fàcil, quan formes part de la força minoritària de l'equip de govern, tirar endavant allò que creus que necessita el teu municipi. És tot un repte de sacrifici.\nTot i això, van aconseguir bons resultats electorals\nVam aconseguir els millors resultats electoral per a CiU des de feia molt. I només vam poder treballar dos anys i amb molta gent en contra. Crec que la clau de l'èxit va ser que la gent es va veure reflectida en nosaltres: persones honestes, amb voluntat de servei i properes. Per això crec, que ens va premiar la ciutadania amb la seva confiança. Tot i això, no va ser suficient, ja que ens vam quedar a l’oposició.\nHi ha qui diu que no es va negociar bé un possible pacte.\nAquesta és una crítica que ens han fet. Diuen que no vam voler negociar un pacte amb el PSC o amb l’ADMC, o que ho vam fer tard, o que vam pecar de prepotència... Però no és veritat. L’únic cert és que, el que mai pensàvem que passaria, va passar.\nMai no passaria, què?\nHome, no pensàvem que persones que tenien querelles criminals als jutjats, tornessin a ajuntar-se, en només dos dies!. PSC i ADMC ja ho tenien tot pactat i no va servir de res parlar amb ells. No pensàvem que els mateixos que van fer una moció de censura en contra del Jordi Sánchez, el tornessin a donar la confiança. Però va passar i el temps ha demostrat que aquest no ha estat, precisament, un pacte de reconciliació.\nCom valores la situació política actual a l’Ajuntament?\nÉs el que es preveia. Ho hem repetit des de l'oposició al llarg d’aquests tres anys de desgovern. Es tracta d’una unió antinatura. És un matrimoni de conveniència. És un govern marcat pels interessos personals i econòmics. Pels sous i no pel servei públic. Pel poder i no per la ciutadania. I per això s’ha trencat tot. Perquè quan l’únic objectiu és aquest, mai no és suficient.\nCal parlar de l'endeutament. No podem oblidar que tenim un deute de 51 milions d’euros; que els carrers estan bruts; que el passeig marítim de La Platja ja no es farà; que el POUM no sabem com acabarà, però no acabarà bé, la participació ciutadana nul·la, la manca de diàleg, la prepotència de l'Alcalde, les mentides del Romero, la manca de transparència,… Per mi, això, és el més destacable.\nAlguna cosa hauran fet bé…\nSí, fer enfadar a la ciutadania!. Ja que els projectes com la piscina municipal és un projecte que nosaltres ja teníem a punt de començar. Ho teníem tot preparat. L’únic que ha fet el senyor Sánchez és deixar que es facin les obres, ah! i incrementar el cost de la piscina en 500.000 euros pel seu desig de posar uns "xorros" d’aigua i el "nyap" d'ampliar la piscina termal a l'exterior. Però la piscina era un tema tancat per nosaltres. I no parlem del CAP, que també va ser una decisió presa per nosaltres i pactada amb la Generalitat abans que ell fos alcalde. Vaja, que -bàsicament- ha agafat els projectes ja iniciats i ha volgut deixar la seva empremta personal, incrementant el cost d’aquests.\nHa demostrat que quan només es vol governar pel poder i pels diners, les coses no poden anar bé. No es pot governar només per a uns quants. No es pot col·locar a tots els amics i simpatitzants a l’Ajuntament amb sous d’escàndol. No es pot menysprear la ciutadania com ho fa ell. Governar és una altra cosa: és diàleg. És negociació. És pactar. És renunciar a coses. És escoltar a tothom. És vetllar per l’interès de la ciutadania… I ell ha demostrat tot el contrari del que va dir quan estava a l’oposició.\nParles dels càrrecs de confiança, però tú també en vas tenir...\nÉs cert, però eren menys i costaven la meitat del que costen els que ha col·locat el senyor Sánchez. I ell continua mentint amb aquesta història. Ell només es dedica a criticar a l’oposició. Enlloc de governar, està més pendent del que vam fer nosaltres que del que fa ell. És un alcalde més pendent del passat que del futur i Calafell no es mereix un alcalde amb aquesta mentalitat.\nUn canvi radical. En maneres de fer, en maneres de gestionar els diners de tots, en la manera de relacionar-nos amb els ciutadans. En definitiva, un canvi de tot el que s’ha fet al llarg d’aquests tres anys. Un canvi de lideratge, ja que el Jordi Sánchez ha demostrat que només és el líder del PSC a Calafell. Només. Enlloc més ha demostrat aquest lideratge. I Calafell necessita una persona capaç de mirar endavant i pensar en el futur de les noves generacions calafellenques, amb honestitat i voluntat de servei.\nQuines millores tens en ment?\nNo és fàcil resumir-ho, però mira, nosaltres farem el passeig de la Platja sense enderrocar la Confraria. Ja ho vam planificar així ara fa tres anys i estem convençuts que es pot fer. Acabarem el Mercat Municipal, un tema que també teníem nosaltres a les mans i que no vam poder tancar pel canvi de govern. Per no parlar del Cinema Iris, del qual fins i tot vam presentar públicament el projecte. Reconduirem aquells aspectes del POUM que calgui per aconseguir que Calafell sigui un municipi on el turisme, el comerç i la indústria puguin revitalitzar la nostra economia productiva. Planificarem espais per més centres escolars i potenciarem els centres cívics. Estudiarem la possibilitat d’ubicar una piscina municipal a Segur de Calafell…. D’idees que es poden realizar en tenim moltes, però destacaré tres temes en els quals també farem molt d’èmfasi: la reducció de sous i de càrrecs polítics a l’Ajuntamnt, la millora de la seguretat ciutadana i de la neteja i manteniment dels carrers.\nSí, tot i que, no depèn exclusivament de mi. Però crec que la ciutadania ja ens coneix a tots. Em coneixen i han pogut parlar amb mi. I coneixen l’actual govern i les persones que n'han format part, i la seva manera de fer. L’antítesi. Espero que la confiança que dia rere dia em donen molts ciutadans del municipi pel carrer, es pugui visualitzar a les urnes. Amb un únic objectiu: governar per l’interès de la ciutadania i del municipi i, només per a la ciutadania i pel municipi. I es pot fer.\nAbans deies que vareu poder governar 2 anys i amb molta gent en contra. Fins i tot amb gent que inicialment semblava molt propera?\nSí. Es veritat.\nVam tenir problemes amb en Triadó que, encara no sé els motius, ens va girar la esquena i se'n va anar a muntar un nou partit. El motiu? No ho sé. Perquè ho va fer, ell ho sabrà; vàrem fer un canvi d'alcaldia. S' havia pactat a nivell de partit entre ell i jo; abans de les eleccions es va pactar que hi hauria un relleu al cap de dos anys; això va ser fruit del pacte però no una imposició de ningú. Va ser un pacte entre cavallers. I després, sense pressionar-lo, va ser ell qui va dir que es fes el canvi i després va trencar l'acord.


Territori licita les obres de millora de l'accés de la C-12 a l'escola Alba, al terme de Corbins\nTerritori licita les obres de millora de l’accés de la C-12 a l’escola Alba, al terme de Corbins\nEl projecte, amb un pressupost previst de 690.000 euros, consisteix en la construcció d'un pas sota la carretera\nACN Lleida.-El Departament de Territori i Sostenibilitat ha iniciat la licitació de les obres de millora de l’accés de l’escola Alba, des de la carretera C-12. L’actuació prevista, que es licita per un import de 690.000 euros, consisteix en la construcció d’un pas inferior i la remodelació de l’encreuament actual per afavorir la seguretat viària en un punt que registra una elevada intensitat de trànsit, de més de 9.300 vehicles diaris. Es preveu que les obres comencin el darrer trimestre del 2019 i tinguin un termini d’execució de quatre mesos. L’escola Alba es troba ubicada al terme municipal de Corbins (Segrià) però rep molts alumnes de Lleida, per la proximitat del centre a la capital del Segrià.\nL’accés actual a l’escola Alba, situada a la C-12, està format per una rotonda partida que permet fer els girs a esquerra, si bé s’han de creuar el dos carrils de la carretera. Aquest àmbit de la C-12 té un trànsit de més de 9.300 vehicles al dia de mitjana. El Departament de Territori i Sostenibilitat ha impulsat el projecte de millora de l’encreuament, amb l’objectiu de facilitar l’accessibilitat al centre, especialment en les hores d’entrada i sortida de l’escola, i la seguretat en els moviments dels vehicles. Les obres consistiran en la construcció d’un pas sota la carretera, uns 150 metres abans d’arribar a la intersecció actual, i dels vials de connexió corresponents a cada costat de la carretera fins a la intersecció. L’encreuament actual també es modificarà per a permetre exclusivament els girs a la dreta. Així, els girs a l’esquerra s’efectuaran mitjançant el nou pas inferior.


Concentració a favor del II Conveni SISCAT\nUnes cinc centes persones s’han concentrat avui front al Parlament de Catalunya, per protestar contra la situació plantejada per les darreres accions de les Patronals del Sector Sanitari Concertat (SISCAT) que han trencat el marc legal i legítim de negociació posant en risc la efectivitat dels acords assolits a la negociació del II Conveni SISCAT. "No és de rebut que estiguin negociant per fora del Conveni, ja que si hi ha recursos per introduïr millores aquestes han de ser per tots. No podem acceptar que ens considerin a tots treballadors de segona" assegura Xesca Martín, Responsable de SATSE al SISCAT.\nEls representants de SATSE i dels demés sindicats convocants i signants del Conveni, s’han reunit amb diputats de diversos grups parlamentaris i amb la Consellera de Salut, Alba Vergès per a fer-los-hi arribar el malestar del col·lectiu. Al acabar, Vergès ha volgut parlar amb els manifestants i ha assegurat que entén el Conveni com a marc de negociació. També ha advertit que no hi existeixen noves partides pressupostàries per part del Departament per a millorar el Conveni signat al novembre del 2018.\nCorrejant consignes com "un sol Conveni, una sanitat" o "si hi ha diners, han de ser per tots", els manifestants han demostrat el seu malestar amb la situació provocada per l'acord extra conventual.\nAquest conveni sectorial, que afecta a gairebé 50000 treballadors, va ser signat el passat mes de novembre, després de més d’un any de negociacions. El Sindicat d’Infermeria SATSE reivindica que el “Conveni del SISCAT sempre ha estat l’eina per garantir els drets econòmics, socials i laborals de tots els treballadors i treballadores” i afegeix que per això el defensaran “com l’únic instrument per fixar les condicions de treball i ocupació dels treballadors i treballadores del sector sense discriminar cap col·lectiu”.


La Guàrdia Urbana de Badalona i la Guàrdia Civil intervenen 705 bosses de mà falsificades de primeres marques amb un valor de mercat aproximat de 423.000 euros | La Clau -Revista gratuïta del Maresme\nLa Guàrdia Urbana de Badalona i la Guàrdia Civil intervenen 705 bosses de mà falsificades de primeres marques amb un valor de mercat aproximat de 423.000 euros\nAgents de la Guàrdia Urbana de Badalona i de la Guàrdia Civil han intervingut aquest dijous 22 de novembre en un magatzem de venda a l’engròs del carrer de Progrés un total de 705 bosses de mà de primeres marques. El valor aproximat de preu de mercat dels productes comissats a l’establiment és de 423.000 euros. En concret s’han comissat 623 bosses de mà de diferents models de la firma Braccialini i 82 bosses de mà de la marca Burberry.\nL’operatiu s’ha portat a terme a requeriment d’una d’aquestes firmes que havia detectat l’existència de rèpliques dels seus productes en aquest magatzem ubicat a Badalona. A partir d’aquest moment es va iniciar una investigació coordinada entre agents de la Guàrdia Urbana i de la Guàrdia Civil que ha culminat els darrers dies amb un seguiment a distància dels productes que entraven al magatzem, ubicat al polígon Badalona Sud. En l’operació policial s’han identificat 5 persones i una ha estat imputada per un delicte contra la propietat industrial. Totes elles són de nacionalitat xinesa.\nL’alcalde de Badalona, Xavier Garcia Albiol, ha explicat que “es tracta d’una intervenció policial molt important ja que la comercialització d’aquests productes falsificats perjudicava enormement els fabricants perquè els originava pèrdues econòmiques milionàries i també de prestigi”. “L’objectiu és seguir treballant per detectar els delictes comesos contra la propietat industrial i la propietat de les marques patentades”, ha afegit.\nAquestes bosses de primeres marques tenen un preu al mercat comercial d’entre 1.000 i 1.500 euros per unitat. En aquest establiment xinès es venien a un preu que rondava els 12 euros.


Descobreix tot sobre el Mercat de Sant Miquel a Madrid | actualitat Viatges\nMercat de Sant Miquel a Madrid\nSusana Garcia | | Gastronomia, Madrid\nDescobreix el gran mercat gastronòmic que es troba en ple centre de Madrid. Si vas a visitar la capital, aquest bonic mercat és una de les parades obligatòries, on a més es poden provar tot tipus de plats i tapes. Els amants de la gastronomia estaran d'acord que és un nou concepte de mercat que a més s'està estenent a altres ciutats.\nEl Mercat de Sant Miquel ofereix més de trenta llocs en els quals poder provar tot tipus de receptes i sabors. A més, es troba en un bell edifici i ens quedarà prop de llocs com la Plaça Major. És un punt de parada obligatori per reposar forces en la visita a Madrid.\n1 Història de l'mercat\n2 L'edifici de l'mercat\n3 Què ens ofereix el Mercat de Sant Miquel\n4 Com visitar-\nHistòria de l'mercat\nAquesta era ja una zona de mercat a l'època medieval, però es tractava de la típica mercat obert on els gremis venien els seus productes artesanals en diferents llocs. Al segle XIX encara era un mercat a l'aire lliure dedicat sobretot a la venda de peix. L'inici de l'mercat tancat no es va iniciar fins principis de segle XX per l'arquitecte Alfonso Dubé i Díez. Es va inspirar en altres mercats europeus amb materials com el ferro, a l'estil de les Halles de París. Es va inaugurar el 13 de maig de 1916.\nCom l'activitat com a mercat va anar decaient a causa de la arribada dels supermercats i centres comercials, Es va decidir donar un gir a l'activitat. És així com es va convertir en un espai gastronòmic que va començar a atraure centenars de turistes cada any a la recerca de noves experiències per a la seva paladar.\nL'edifici de l'mercat\nAquest edifici va ser remodelat en 2009 per donar lloc a aquest nou concepte, inspirat en mercats com el de la Boqueria de Barcelona. Dins és possible veure l'estructura de ferro original juntament amb llums d'estil fernandino i teules àrabs. S'envidra la zona per aïllar l'interior ia més compten amb un sistema nou de calefacció per terra per a l'hivern i de vaporització d'aigua per a l'estiu, cosa que millora l'experiència dels que visiten aquest mercat en qualsevol època.\nQuè ens ofereix el Mercat de Sant Miquel\nEl nou concepte va passar per renovar els llocs que hi havia dins de l'mercat per oferir alguna cosa diferent. Es va requerir que cada lloc oferís només una especialitat única que no podia repetir-se en el mercat, perquè cada un fos diferent de l'anterior. Només un lloc dels que hi havia anteriorment va seguir sent el mateix, una fruiteria.\nSi acudim a aquest mercat podrem trobar llocs de begudes, de menjar, carrets, llocs de menjar per emportar i llocs de dolços. És així com es divideixen les diverses especialitats que hi ha al mercat.\nDins dels llocs de begudes trobem referències com 'L'Hora de l'Vermut', on ens ofereixen vermuts de diferents zones. A 'Pinkleton & Wine' es poden degustar varietats de vins. 'Cafè negre' és la cafeteria amb excel·lents cafès.\nEls carrets són petits llocs on ens ofereixen riques tapes i menjar per emportar. 'El Senyor Martín' disposa de fregits andaluses de qualitat. 'Tonda' serveix autèntiques pizzes italianes artesanals. 'Mozzarella Bar' es dedica a l'formatge italià artesanal i 'Arzabal croquetería' serveix les croquetes més riques.\nEls llocs de menjar són sens dubte els més abundants, Amb una gran oferta. 'Mozheart' crea tapes amb rica mozzarella italiana. 'Daniel Sorlut' és una ostrería, 'Amaiketako' ofereix productes artesanals i tapes d'origen basc. 'Felixia' disposa de riques i fresques fruites i verdures que complementa amb fruits tropicals i productes ecològics. A 'La Casa de l'Bacallà' es poden degustar conserves de gran qualitat, com les riques anxoves de Santoña.\nCap degustació està completa sense les postres i dolços. Al 'Forn de Sant Onofre' és tot un referent a Madrid i serveix rics postres artesanals o moderns. 'Rocambolesc' és la proposta de gelateria artesanal a on també hi ha bombons, xocolates o pastisseria. A 'La iogurteria' es poden provar gelats amb base de llet fresca.\nEl Mercat de Sant Miquel es troba al barri de La Latina, A l'adreça Plaça de Sant Miquel s / n, prop de la Plaça Major. L'horari que té és els dilluns, dimarts, dimecres i diumenges de 10:00 a 24:00 hores. Els dijous, divendres i dissabtes de 10:00 a 02:00 de la matinada. Per descomptat es recomana acudir amb gana a una hora en què ens vingui de gust tastar la gran varietat de plats, postres i begudes que tenen. Diverses incursions són fins i tot recomanades per a acudir a l'hora de el vermut, de matí o de nit a sopar, ja que l'ambient pot ser diferent.\nCal destacar que per millorar encara més l'oferta de mercat han inclòs a diversos xefs amb estrelles Michelin. Noms com Jordi Roca, Rodrigo de la Calle, Ricardo Sanz o Roberto Ruíz ofereixen els seus elaborats plats perquè els turistes puguin degustar només el millor en aquest famós i històric mercat de Madrid.\nRuta completa cap a l'article: actualitat Viatges » ciutats espanya » Madrid » Mercat de Sant Miquel a Madrid\nBosc d'Oma, un bosc amb art


Caravaggio : El sopar d'Emmaús Llegint Sant Lluc\nNo parlo només per mi, perquè érem molts els que hi teníem posada l’esperança, però altra vegada ha prevalgut el designi\nPosat amb ells a taula, pren…\nEl cas de Terri Schiavo em planteja una colla de qüestions.Una noia de 41 anys, que en fa quinze que té paralitzat el còrtex cerebral però no el tronc cerebral; que es troba per tant en estat vegetatiu (no en coma pròpiament, segons sembla); que només realitza actes reflexos que fàcilment es poden interpretar com actes de resposta a algun estímul extern; que manté aquest estat vegetatiu gràcies a una sonda gàstrica d’alimentació, però que (sembla) no necessita cap sonda de respiració; que donada la seva joventut, i ben segur les seves ganes de viure (sembla també que el seu estat fou degut a un desequilibri de potasi durant una dieta d’aprimament), no havia deixat per escrit cap "testament vital", com aquí el coneixem. El seu marit, com a representant legal, assegura que li havia dit que no voldria continuar vivint artificialment en una situació com aquesta, i li han donat la raó totes les instàncies judicials, les ordinàries i les federals, aquestes últimes posades a dis…\nEn un interessantíssim article,Sami Naïr (" Alianza de civilizaciones y diálogo para la modernidad" : El País, 12 de març) critica la doctrina del "xoc de civilitzacions" de Huntington, segons la qual la cultura americana (assimilada a Occident) té el perill a llarg termini del Confucionisme, i a curt termini de l'Islam, i encara n'afegeix un altre a la seva darrera obra ( "¿Quiénes somos?"), els catòlics hispànics que serien un perill a l'interior mateix de la societat americana. Enfront d'aquesta visió Sami Naïr creu que són possibles dues postures : la que anomena "defensiva", consistent en defensar la compatibilitat de les religions, que no hi ha dret a imposar una visió del món a la resta del planeta, que no hi ha contradiccions entre cultures (postura que segons ell té el defecte de partir d'un enfoc estrictament culturalista), i la que anomena "ofensiva" (en sentit positiu) i que hauria de tenir els següents …\nSILENCI Hi ha d'haver un lloc que aculli aquest silenci que no és ben bé memòria ni record. Hi ha d'haver un temps que entengui aquest silenci que no és només basarda de la mort. Un temps sobre l'instant que us absorbeix abans d'acaronar l'última llum. Un lloc sobre l'espai que us escindeix, perduts entre desferres, foc i fum. Silenci deseixit de tot present, àmbit fidel i anònim com vosaltres, única estança oberta i amatent que comprèn el dolor de tots nosaltres. Us dec a tots el temps del meu silenci, humil, abans l'oblit no recomenci.\nAmorrats al mirall de la pantalla, ens veiem encongits dins el partit. Rellisquem i perdem la gran batalla, contemplem com s'enfonsa el tripartit. Per moments, se'ns enterboleix la ment. Tres fantasmes s'aplanen sobre el dall, cadascun mostra el tall d'un u per cent i en ressonen els udols : Ma-ra-gall, Ma-ra-gall... Camp amunt, entremig de gran cridòria, apareix, resplendent, el Mont Carmel, fat espectral de l'eliminatòria, jutge neutral d'aquest fatídic duel. Imprequem que no ens traeixi la Lliga i entre tots l'Estatut no ens faci figa.\nDavant l'enrenou que tenim armat, podríem tancar els ulls i tapar-nos el nas i les orelles tot esperant que escampés el temporal. Però em sembla més atinada l'actidud d'enfrontar-s'hi amb una intenció vagament socràtica, de preguntar-se per recuperar alguna racionalitat. Al cap i a la fi, tota pregunta inclou una precomprensió del que es proposa, i és en el camp dels interrogants on es poden trobar més punts en comú. Aquí en van alguns, i en podrien ser molts més, tots entrellaçats. Les respostes potser són el de menys..., n'hi poden haver de molts colors. Havia d'haver dimitit el conseller Nadal ?.- Sense culpa també hi ha responsabilitat, i a vegades és convenient assumir-la. Si pleguen el president de GISA i el Director General de ports i transports (el primer perquè és responsable de la coordinació de les obres, i el segon perquè és qui n'autoritza la legalització en condicions poc normals ja que s'havien modificat sense projecte), també podia …


Beques a creacions artístiques a l'espai públic - Fundació Carulla\nPrivat: SOS Cultura-1\nBeques de suport a creacions artístiques a l’espai públic\nPer a creadors amb voluntat transformadora\n20 beques de 4.000 € per a propostes que abordin els efectes de la Covid a la societat catalana.\nVolem fer costat a aquells creadors amb trajectòria afectats per la crisi sanitària i social per tal que puguin continuar desenvolupant el seu talent creatiu. L’objectiu és oferir les condicions necessàries perquè puguin reflexionar i presentar creacions artístiques pensades per ser implementades a l’espai públic.\nCreacions artístiques inèdites que tractin els efectes que la Covid-19 està tenint sobre la societat catalana i els reptes que això suposa.\nLes creacions han de tenir una clara vocació transformadora i s’han de desenvolupar a l’espai públic, tot i que han d’incorporar una alternativa digital per fer front a eventuals nous períodes de confinament.\nVolem donar suport a processos creatius que abastin totes les expressions o manifestacions culturals i artístiques enteses des d'un punt de vista ampli. Només en queda exclosa la literatura, atès que aquest àmbit compta amb una categoria pròpia en aquesta convocatòria.\n20 beques amb una dotació de 4.000 € cadascuna.\nL’aportació vol donar suport econòmic als creadors en els seus processos creatius, durant un període màxim de quatre mesos.\nCreadors amb una trajectòria mínima de dos anys i amb residència a Catalunya. Només es poden presentar persones físiques, que podran desenvolupar el projecte de forma individual o col·lectiva.\nEn tot cas, només s’atorgarà una beca per projecte i creador, i en cap cas diversos creadors podran presentar el mateix projecte a desenvolupar en el marc d’un col·lectiu.\nAl formulari ens hauràs d’explicar:\n1. La teva trajectòria i, en particular, els últims projectes que l’avalen.\n2. Com ha afectat la Covid-19 el desenvolupament de la teva feina o la teva trajectòria artística.\n3. Quina és la teva idea. A quina realitat social provocada per la Covid-19 respon la teva proposta? Què penses fer? Com has pensat desenvolupar el procés i amb qui? La proposta s’orienta a algun col·lectiu específic?\n4. Quins resultats creus que podries presentar en un període màxim de quatre mesos?\nLa sol·licitud de la beca i la memòria han de ser en català.\n- Trajectòria. Es valorarà la trajectòria del creador que presenta la proposta.\n- Grau d’adequació de la proposta als objectius de la convocatòria.\n- Qualitat de la proposta. Valorarem l’interès de la hipòtesi plantejada, la metodologia i pla de treball presentat i els resultats que es preveuen assolir.\nLa convocatòria s’obrirà al mes de juliol i es podran presentar propostes fins al dia 31 d’agost.\nDurant el mes de setembre es donarà resposta a tots els projectes.\nEl període de desenvolupament del procés creatiu serà entre el mes d’octubre del 2020 i el mes de gener del 2021. A finals de gener hauràs de lliurar una memòria que reculli el procés i la proposta creativa.\nCom t'abonarem la beca?\nEn dos pagaments: un 70% a l’inici del projecte i un 30% un cop finalitzada una mostra pública que hi haurà per visualitzar les creacions.\nPots consultar l’apartat faq’s o escriure’ns a soscultura@fundaciocarulla.cat i els resoldrem.\nSi necessites atenció telefònica, envia’ns un correu deixant el teu número de telèfon i et trucarem tan aviat com puguem.


Home verdures Pizza verda casolana\nAnna Pigarda / 4.2.19\nEn un bol posem la farina tamisada mesclada amb la sal, i l'oli. Afegim el llevat sec desfet en l'aigua tèbia i ho barregem tot fins que aconseguim fer una bola amb tots els ingredients. Aneu amb compte de no posar mai el llevat directament amb la sal, per això mesclarem abans la sal i la farina. Posem una mica de farina sobre el marbre i pastem la massa uns cinc minuts aproximadament i fins que aconseguim una massa elàstica i llisa. Fem una bola amb la massa, la tornem a posar dintre del bol amb les parets enfarinades i el tapem amb un drap net o amb film transparent -no l'embolicarem, sols la cobrirem-, i la deixem fermentar 1 hora.\nSaltegem en una paella petita les nous, un parell de minuts. Després posem en el vas de la batedora les nous, l'alfàbrega, els espinacs, la dent d'all pelada i la meitat de l'oli. Triturem els ingredients, afegint a poc a poc el parmesà i la resta de l'oli d'oliva fins aconseguir fer una salsa amb tots els ingredients. Podeu afegir més oli i parmesà ratllat, al vostre gust, i posar més o menys alfàbrega. Us recomano que la salsa us quedi més aviat espesa. Tastem i salpebrem.\nPalmira POM 5 de febrer de 2019, a les 17:11\nQuin luxe de pizza! Es que les masses fetes a casa de pà, per quiches o pizzas no tenen res que veure, i ben valen l'esforç, oi?


Dos veïns de Portbou, acusats d'odi per penjar fotos dels jutges de La Manada - Empordà\nVan penjar una quinzena de cartells amb la foto dels tres jutges del cas acusant-los de ser "còmplices" de la violació\nACN 04.07.2018 | 09:38\nDos veïns de Portbou han acabat denunciats per un delictes d'odi després de penjar una quinzena de cartells amb la foto dels tres jutges del cas de La Manada –els condemnats per abusar sexualment d'una noia en uns Sanfermines– acusant-los de ser «còmplices» de la violació.\nSegons va avançar Ràdio Girona-Cadena Ser, l'advocat dels afectats, Oriol Hernández, explica que un particular va alertar els Mossos d'Esquadra de la situació. La policia hi va enviar una patrulla i van acabar denunciant els responsables. Tots dos estaven citats a declarar a la comissaria de Figueres entre ahir i avui però es van acollir al dret a no declarar. En aquest context, Hernández considera que la denúncia «no té cap recorregut» perquè «no atempta contra cap minoria vulnerable».\nEn aquesta línia, l'advocat critica l'actuació dels Mossos als que, segons l'emissora de ràdio, acusa de «traslladar por a la gent i no emparar la llibertat d'expressió». Les diligències es trametran ara a la Fiscalia, que haurà de decidir si demana l'arxiu o no. L'advocat ja ha avançat que si la Fiscalia ho demana, s'hi sumaran i que, si no ho fa, ho demanarà ell. Diumenge passat, precisament, transcendia la notícia que un dels integrants de La Manada, José Ángel Prenda, conegut com El Prenda, havia passat el cap de setmana de festa a Eivissa. Això va motivar les crítiques de Podem, formació que lamentava que el condemat pogués passar un cap de setmana d'oci «tot i les dades aclaparants en contra seva».


Trump talla els fons al programa de l'ONU per a Palestina\nLa decisió impactarà en els serveis que l'Agència de l'ONU per als Refugiats Palestins (UNRWA) proveeix a milions de persones\n2 min. Washington 01/09/2018 12:26\n651x366 Nens palestins entre la ferralla a la franja de Gaza / EFE / ALAA BADARNEH Nens palestins entre la ferralla a la franja de Gaza / EFE / ALAA BADARNEH\nEl Departament d'Estat dels Estats Units ha anunciat la decisió de tallar tots els fons que concedeix a l'Agència de l'ONU per als Refugiats Palestins (UNRWA), cosa que impactarà en els serveis que proveeix a milions de persones.\n"Els Estats Units ja no dedicaran més fons per a aquesta operació irremeiablement defectuosa", afirma en un comunicat la portaveu del Departament d'Estat, Heather Nauert.\nPalestina comença a patir els efectes de la retallada de les ajudes dels EUA\nNauert explica que l'executiu de Donald Trump "ha examinat detingudament el tema i ha determinat que els Estats Units no faran contribucions addicionals a l'UNRWA", encara que assegura que està "profundament preocupat" per l'impacte que tindrà sobre "els palestins innocents, especialment els estudiants".\nEls Estats Units era, fins ara, el principal donant de l'UNRWA, el finançament del qual procedeix gairebé en exclusiva de contribucions voluntàries dels estats membres de les Nacions Unides.\nL'executiu de Trump havia qüestionat el sistema de finançament de l'UNRWA en considerar que Washington assumia un "pes desproporcionat" i, en no haver vist canvis "suficients" en el seu funcionament, ha decidit cancel·lar les seves aportacions, detalla Nauert.\nEn aquest sentit, la portaveu afirma que els Estats Units deixaran d'ajudar l'UNRWA a causa del "fracàs" de l'agència, els seus membres i els seus donants internacionals per reformar-la.\nAl gener, els Estats Units ja van retallar bona part de les seves aportacions financeres a l'UNRWA, de manera que aquest any només van lliurar 65 milions de dòlars en lloc dels més de 360 milions previstos, cosa que ha suposat greus problemes econòmics a l'agència per mantenir els seus serveis.\nLa decisió anunciada ara implica que aquests 65 milions són l'última donació del govern de Trump a l'UNRWA.\nEls Estats Units han aportat tradicionalment al voltant d'un terç del pressupost de l'UNRWA, que va ascendir el 2017 a uns 1.100 milions de dòlars, una xifra que contrasta amb els gairebé 4.000 milions de dòlars en ajuda militar anual que Washington proporciona a Israel.\nLa relació entre l'executiu de Trump i les autoritats palestines s'ha deteriorat des que el mandatari nord-americà va reconèixer el desembre passat com a capital israeliana Jerusalem, reclamada per Palestina com a seu administrativa i religiosa del seu futur Estat.


Una vintena de membres del CP Jonquerenc, al Camp Nou gràcies a la Penya Amics del Barça de la Jonquera - InfoJonquera\nEntitats, Esports, Vida social\nUna vintena de membres del CP Jonquerenc, al Camp Nou gràcies a la Penya Amics del Barça de la Jonquera\nL'agrupació blau-grana els va regalar entrades del partit de Copa d'ahir en el marc de la Diada Del Soci Solidari del FC Barcelona\nDijous, 6 de desembre de 2018 a les 10:30h\nEls jonquerencs van ocupar els seients de la Penya | Penya d'Amics del Barça\nUna vintena de jugadors i directius del Club Patí Jonquerenc van anar ahir al Camp Nou a veure el partit de tornada de setzens de final de la Copa del Rei de futbol que va enfrontar el FC Barcelona i la Cultural y Deportiva Leonesa. La Penya d'Amics del Barça de la Jonquera els va regalar les entrades en el marc de la Diada del Soci Solidari organitzada cada any pel Barça.\nAquesta iniciativa, que enguany arribava a la vuitena edició, consisteix en què els socis abonats cedeixen els seus seients per permetre a persones i col·lectius socials amb dificultats o risc d'exclusió social, així com a clubs esportius o altres entitast, que vegin un partit al Camp Nou. L'edició d'enguany ha estat la més exitosa, i fins a 76.398 espectadors van poder veure ahir al vespre com els blaugranes derrotaven la Cultural Leonesa per 4-1. La Fundació Barça i la Confederació Mundial de Penyes havien canalitzat el repartiment de 65.000 entrades a més de 2.000 entitats i col·lectius d'interès social, entre els quals també hi havia hi havia ong, clubs esportius o escoles.\nDes de la Penya d'Amics del Barça de la Jonquera ja han anunciat que la seva intenció és repetir l'acció cada any en un partit de Copa del Rei per poder regalar entrades a associacions o escoles de la Jonquera, així com a altres entitats afines als socis de la Penya.


L’artista ucraïnesa Nina Murashkina exposa el seu projecte Dea a la Sala dels Trinitaris | RTVVilafranca\nEl tema principal del projecte és la investigació en art de la psicologia de la sexualitat que es planteja com a culte.\nEl passat divendres tenia lloc a la Sala dels Trinitaris la inauguració de l’exposició de Nina Murashkina, una artista ucraïnesa resident de manera intermitent a Sant Cugat Sesgarrigues. Murashkina va voler agrair el suport rebut en la que era la seva primera obra.\nEl tema principal del projecte és la investigació en art de la psicologia de la sexualitat que es planteja com a culte. La dona, arquetipus primordial carregat d’energia, deïtat voluble i canviant com els cicles lunars, ara plena de llum, ara obscura i submergida en aigües obscures, és el centre simbòlic i compositiu de les obres de Nina Murashkina. Ho explicava el també artista i parella de Murashkina, Xavier Escala.\nL’obra descriu una dona/deessa poderosa, multiforme, que pren possessió de l’espai i atrapa la mirada de l’espectador sense patetisme, quasi sempre amb un somriure que recorda el somriure arcaic, però és també la protecció simbòlica del pintallavis, la no oposició al desig i la ofuscació dels sentits racionals per seguir la crida de la sang.\nA la inauguració de Dea també era present el recentment nomenat regidor de cultura, Ricard Rafecas. L’exposició es podrà visitar a la Sala dels Trinitaris fins el proper 28 de juliol.\nart, DEA, escultura, exposició, Nina Murashkina, Sala dels Trinitaris, Xavier Escala\nObertes les inscripcions per al Curs d'Autoprotecció i Suport Vital Bàsic a Vilafranca


Adrenalin Sport et porta, el proper diumenge 27de maig, a Sagunt per fer senderisme. En aquesta ocasió coneixeràs la ruta del "Tabalet i la Creu de Quart". La sortida serà a les 8 des de la Plaça del Mercat i el preu de la inscripció és de 12 € per a adults i 8 € per a xiquets. El preu inclou transport i avituallament. - Altea Digital\nAdrenalin Sport et porta, el proper diumenge 27de maig, a Sagunt per fer senderisme. En aquesta ocasió coneixeràs la ruta del “Tabalet i la Creu de Quart”. La sortida serà a les 8 des de la Plaça del Mercat i el preu de la inscripció és de 12 € per a adults i 8 € per a xiquets. El preu inclou transport i avituallament.\nEl proper dimarts 4 de maig el mercat de la fruita…


Missió complerta. El Juvenil A del Lleida Esportiu ha assolit aquesta tarda al Municipal de Gardeny, quan encara queda una jornada per disputar-se, la continuïtat una temporada més a la màxima categoria del futbol base nacional: Divisió d’Honor.\nEl Juvenil A del Lleida Esportiu té la permanència en la màxima divisió del futbol juvenil a tocar. El conjunt de la capital del Segrià té un nou matchball per segellar la seva continuïtat a Divisió d’Honor.\nEl Juvenil A del Lleida Esportiu no ha pogut superar aquest matí al Real Zaragoza en la seva Ciutat Esportiva. Un partit en el qual els blaus han treballat molt en la zona defensiva per sostenir a un equip aragonès que ha acabat fent tres gols que deixa als de la Terra Ferma al mateix lloc de la classificació: tres punts per sobre del descens.\nLa lluita per la permanència continua a Saragossa\nEl Juvenil A del Lleida Esportiu buscarà aquest diumenge (12.00 hores) a la Ciudad Deportiva del Real Zaragoza donar un cop sobre la taula i apropar-se una mica més cap al seu gran objectiu de la temporada: la permanència.\nEl Juvenil A perd davant el Barça\nEl Juvenil A del Lleida Esportiu no ha pogut donar la sorpresa aquest matí a la Ciutat Esportiva Joan Gamper. El conjunt blau ha perdut per 3-0 davant el FC Barcelona, líder d’aquest grup III de Divisió d’Honor, campionat que entra ja en la recta final i que deixa als lleidatans tres punts per sobre de la zona de descens.\nEl Juvenil A visita el líder, el Barça\nEl Juvenil A del Lleida Esportiu buscarà aquest diumenge (11.00 hores, Barça TV) donar la sorpresa a casa del líder i apropar-se una mica més cap al seu gran objectiu de la temporada: la permanència.\nEl Juvenil A, a pels tres punts davant el San Francisco\nEl Juvenil A del Lleida Esportiu afronta aquest cap de setmana una nova jornada del Campionat de Lliga de Divisió d’Honor amb l’objectiu de seguir posant terra de per mig amb la zona de descens i apropar-se una mica més cap a la salvació.\nEl Juvenil A torna a la competició davant El Olivar\nDesprés d’una setmana de descans, el Juvenil A del Lleida Esportiu reprèn el campionat de lliga amb l’ambició de seguir posant terra de per mig amb la zona de descens.\nEl Juvenil A cau davant la Damm\nEl Juvenil A del Lleida Esportiu no ha pogut seguir sumant en el seu camí cap a la salvació en aquest grup III de Divisió d’Honor.


El CaixaForum mostrarà com es dissenyen els personatges de Pixar - Diari de Girona\nEl CaixaForum mostrarà com es dissenyen els personatges de Pixar\nLa temporada d'exposicions a la Fontana d'Or arrencarà a l'octubre amb una exposició sobre la representació de les emocions a través de l'art\n08·09·20 | 18:56\nLes emocions vistes a través de la història de l'art i l'univers creatiu de la factoria Pixar centraran les exposicions de la nova temporada del CaixaForum Girona.\nLa temporada 20-21 del CaixaForum arrencarà el 21 d'octubre amb Poètiques de l'emoció, una mostra que recorre els últims 400 anys de la història de l'art per exposar algunes formes de representació de les emocions humanes en les arts visuals, destacant les similituds que han persistit al llarg del temps i dels gèneres. Ho farà combinant peces d'art contemporani, amb una significativa representació de la Col·lecció La Caixa, amb obres d'altres èpoques prestades per altres institucions i contextos diversos.\nFent incidència en la capacitat de commoure de l'art contemporani, l'exposició presenta tres formes d'emoció presents en l'art: l'emoció del subjecte a partir de la representació expressiva dels personatges protagonistes; la translació de l'emoció personal al paisatge i l'arquitectura i la forma en què l'art s'apropia de l'emoció que vertebra l'àmbit social, des de la política a les celebracions populars.\nBill Viola, Colita, Manuel Miralles o Pipilotti Rist són alguns dels artistes contemporanis presents en aquesta mostra, que es podrà veure fins al 14 de març.\nL'altra gran mostra prevista per a la nova temporada a l'espai d'exposicions de la Fontana d'Or és Pixar. Construint personatges, una actualització del projecte que ja es va poder veure en alguns CaixaForums el 2014 i 15. Ara serà a Girona del 15 d'abril al 22 d'agost, aprofundint en el desenvolupament visual dels personatges de Pixar Animation Studios, una de les grans factories del cinema d'animació, amb films com Toy Story, Coco o Up.\nS'hi podran veure 130 dibuixos originals i una cinquantena de maquetes per conèixer l'evolució del disseny dels personatges, des del concepte inicial fins als dibuixos finals i els storyboards que mostren els personatges en el context de l'escena.\nEn paral·lel a les 25 mostres que oferirà als vuit centres CaixaForum que hi ha repartits a tot l'Estat i a les nou exposicions itinerants que recorreran la península, l'entitat consolidarà una de les iniciatives que ha impulsat durant el confinament: l'Àgora Digital, que seguirà enriquint amb nous continguts culturals.\nDes de fa anys, les programacions dels centres CaixaForum han inclòs continguts en xarxa i formes de participació en línia, i en el nou context de la pandèmia es potenciarà aquesta línia de treball amb continguts amb vida pròpia més enllà del que passa de forma presencial al mateix centre.


Per respecte als pares.\nTinc quaranta anys i el bagatge de vida suficient com per fer balanç. I el faig.\nAra estaria bé que digués allò que, pel meu caràcter, s’espera de mi. El que la gent diu amb prepotència i arrogància en tertúlies de sobretaula. Hauria de dir:\nNo me’n penedeixo de res!!!!\nI ho diria, si, però estaria mentint.\nEn ocasions he anteposat la felicitat dels altres a la meva. He decidit optant pel que acontentava a la majoria i he menyspreat els meus propis desitjos. I sobretot, més que per ningú altre, ho fet per respecte als pares.\nAquell respecte que he cregut que els hi devia. Que he pensat que mereixien. Que he suposat que m’exigien.\nI, mira per on, ha fet falta quaranta anys i quatre criatures per adonar-me’n que l’amor dels pares esta per damunt dels actes dels fills. Siguin de la naturalesa que siguin.\nFa poc vaig descobrir la meva filla gran fent veure que, de sobte, li agradava llegir segons quins llibres. Després d’analitzar els seus esforços per poder passar de la tercera pagina, me la vaig asseure al davant i li vaig fer un petó. Li vaig dir:\n- Només vull que sàpigues que t’estimaré sempre. Vull que no oblidis que, facis el que facis, per gros que sigui, no hi ha res, absolutament res, que jo no pugui perdonar-te.\nI com que encara és molt petita i podria ser que no m’hagués entès prou bé, avui ho deixo escrit aquí.\nNomés espero que quan sigui prou gran i ho rellegeixi li serveixi per perdre la por, si és que la té. Que mai la torni menys lliure, d’acte o pensament, el respecte que em professi.\nL´amor dels pares és incondicional.\nPerò no ho saps del tot fins que t´hi converteixes.


Neix La Tecla a casa, nou servei integral d’atenció a domicili | Notícies TGN - Notícies de Tarragona Diari Digital\nNeix La Tecla a casa, nou servei integral d’atenció a domicili\nLa Xarxa de Santa Tecla, present a Tarragona des del 1171 i en el seu esperit de donar servei als col·lectius més vulnerables de la societat, posa novament l’expertesa i coneixement dels seus professionals a disposició de la ciutadania. La Tecla a casa, una plataforma integral de serveis a domicili, vol donar solucions professionals i humanes a aquelles llars de Tarragona que, per raons diverses, requereixen contractar serveis acreditats per millora la qualitat de vida de les persones amb dependència.\nLa Tecla a casa s’articula a partir de l’àmplia experiència acumulada per tot l’equip humà de la Xarxa de Santa Tecla a través dels seus centres i serveis desplegats a les comarques del Baix Penedès i del Tarragonès, des dels quals es presta cobertura sanitària i social a una població estable de prop de 350.000 habitants. Ara, amb la Tecla a casa, la població té la possibilitat de portar bona part d’aquests serveis fins al seu domicili en benefici de les persones que necessiten atenció a càrrec de professionals experts i amb una trajectòria de servei.\nEls serveis de La Tecla a casa cobreixen des de les necessitats habituals d’un Servei d’Atenció Domiciliària acreditat (higiene personal, acompanyaments, cures, neteja domèstica, etc.) fins a recursos altament especialitzats com ara la formació de cuidadors/es, la planificació i execució d’obres d’adaptació i ajudes tècniques a la llar o l’assessorament familiar per a prestacions públiques. La Tecla a casa, a més a més, inclou el nou Servei Integral d’empleat de la llar. Tota aquesta cartera de serveis, prestats de manera coordinada en benefici de l’usuari i el seu entorn familiar, disposa de la garantia de la Xarxa Sanitària i Social de Santa Tecla, institució dispensadora de serveis sanitaris i socials a les comarques de Tarragona des del segle XII. La Tecla a casa és hereva dels valors hospitalaris vius a Tarragona des de 1171, any en què es va fundar l’històric Hospital de Sant Pau i Santa Tecla per vetllar per les necessitats de les persones del territori. Avui dia, aquest compromís continua vigent gràcies a un gran equip de professionals amb una gran vocació al servei de les persones.\nServei integral d’empleat de la llar\nSelecció del cuidador · Tràmits: contractes empleat de la llar, alta Seguretat Social, nòmines · Assignació d’un coordinador · Assessorament a domicili\nAixecar i posar al llit · Vestir i desvestir · Higiene personal ·Mobilització a la llar Canvis posturals · Control i seguiment de l’administració de medicaments · Organització del menjar (compra i preparació d’àpats) · Ajut i suport a l’alimentació\nOrdre i neteja de la casa · Rentat, planxat i repàs de la roba\nAcompanyament en el domicili; en la realització de gestions diverses, visites mèdiques i gestió de receptes; en activitats lúdiques i en serveis residencials i centres sociosanitaris\nAssessorament i formació d’ajudes tècniques\nAssessorament al mateix domicili de l’usuari en l’ús de mitjans tècnics · Orientació/informació sobre la cartera de serveis socials\nProjectes de reforma de la llar, obres i adaptacions\nOrientació/informació sobre tècniques i habilitats als cuidadors. Sessions formatives grupals. Formació individual a domicili.


LA METODOLOGIA D'ENTRENAMENT DEL FC BARCELONA, L'ENTRENAMENT COADJUVANT\nAPUNTA’T AL BARÇA COACH ACADEMY\nFa quasi 25 anys Paco Seirul·lo va justificar la necessitat en l’esport d’elit que l’adaptació dels esportistes a les altes càrregues d’entrenament havia de complementar-se amb una preparació paral·lela que millorés les seves capacitats físiques i tècniques.1 Aquests estímuls es van definir com l’entrenament coadjuvant.\nEn una publicació recent,2 alguns membres del cos tècnic del FC Barcelona han intentat reordenar la proposta inicial de Seirul·lo. A més a més de l’Entrenament Optimitzador (EO), que s’ocupa de preparar els jugadors per competir, existeix una preparació complementària que tracta de preparar el jugador o jugadora per entrenar. Això és l’Entrenament Coadjuvant (EC). Les altíssimes exigències a les quals es veu sotmès un esportista en l’alt nivell obliguen a desenvolupar paral·lelament un entrenament facilitador que contribueixi a assolir les millors condicions per poder sotmetre’s a les càrregues que optimitzen el rendiment. Una limitada preparació individual dels jugadors pot ser un impediment per aconseguir el millor estat per competir. Estem parlant doncs de l’estat de forma col·lectiva i l’estat de forma individual en els esports d’equip.3 O de càrrega col·lectiva i individual, si es prefereix. El millor estat de forma d’un jugador s’aconsegueix amb la contínua autooptimització de tots els sistemes que configuren la persona, en cada moment de la seva vida esportiva, i es manifesta amb una contínua i ininterrompuda millora del seu rendiment en el si de l’equip. El millor estat de forma respecte als companys de l’equip solament es pot aconseguir si existeix una homogeneïtat en l’estat de forma individual de tots els components de l’equip. Això permet aconseguir les interaccions específiques necessàries entre tots els jugadors que permeten executar el joc col·lectiu. És possible que l’estat de forma individual no sigui l’òptim per a tots els esportistes, però sí que ha de ser el necessari per poder col·laborar individualment en el joc col·lectiu.\nPer als autors de l’article, l’EC pot ser classificat en quatre blocs:\n1. L’EC preventiu, dedicat a treballar sobre els factors que poden suposar un risc de lesió en l’esportista.\n2. L’EC de restauració, que s’encarrega d’optimitzar la recuperació de l’esportista després de les sessions d’entrenament i de cada competició.\n3. L’EC estructural, que té alguna cosa a veure amb els canvis morfològics dels jugadors (composició corporal, hipertròfia i metabolisme).\n4. L’EC de qualitats específiques, on s’intenta que les manifestacions de desplaçament, salt, lluita i accions amb la pilota es trobin en el seu nivell òptim.\nPer fer-ho, el treball s’organitza en diferents nivells d’aproximació d’acord amb el nivell de similitud entre els exercicis proposats respecte a la motricitat específica de la competició: des del treball més general al dirigit, especial i de competició. 4 Els últims dos nivells no formaran part de l’EC, ja que s’integrarien a l’EO.\nEn qualsevol cas, si volem ser eficients en les propostes d’entrenament, hem de tenir molt en compte alguns principis. La proposta original de Seirul·lo no té res a veure tant amb l’elecció d’exercicis o mitjans d’entrenament concrets com en entendre que l’home o dona esportista està conformat per una sèrie d’estructures hipercomplexes que es relacionen entre si de forma interactiva i retroactiva. L’entrenador ha de proposar tasques i situacions que comprometin al jugador i li permetin automillorar-se per entendre millor la situació que ha de resoldre i adaptar les seves capacitats per fer-ho.4,5 La millora en l’entrenament de l’esportista (tant a l’EC com a l’EO) reconeix que són les condicions en què es practiquen les tasques les que permeten o no que els esportistes s’automillorin. No existeix la preparació física o l’entrenament tècnic com a tal. Existeix la millora de l’esportista. Per fer-ho es tracta d’estimular totes les estructures de l’esportista a la vegada encara que, segons l’objectiu concret, s’hagi d’estimular preferentment l’estructura cognitiva, la coordinativa, la condicional o la socioafectiva. Un exemple. És molt diferent demanar-li a un jugador que faci un press de banca en unes determinades condicions condicionals (nombre de quilos, repeticions, pausa…) que a més a més demanar-li que faci un rebot amb la barra a la meitat de l’execució o acabi realitzant una flexió-extensió de canells. El suport condicional de la tasca s’ha vist modificat per l’estimulació coordinativa addicional. Que és precisament el que acosta una execució tan general com és el press de banca a la força que necessita un jugador d’handbol per llançar quan ha de fintar, llançar d’una forma inesperada o prendre decisions en l’últim moment. Els preparadors han de ser experts en analitzar i comprendre la motricitat específica de cada esport i saber com estimular cada estructura de l’esportista. Parlem de comprendre, per exemple, com la combinació de moviments o les variacions espacials o temporals en l’execució alteren el suport coordinatiu de la feina o com la identificació d’estímuls propis o de l’entorn i el desenvolupament d’estratègies de decisió i d’autocontrol i autoavaluació permeten treballar millor el suport cognitiu de les tasques. I ara es tracta de connectar la proposta amb els desigs, motivació o les mateixes capacitats de cada esportista. A més a més, convé de no oblidar que la millora de cada estructura de l’esportista influeix en les altres estructures. No es pot millorar el jugador treballant aïlladament una capacitat.\nLa intervenció en l’entrenament del Professor Seirul·lo no se centra tant en propostes de mètodes, ni continguts, sinó en definir un model que faciliti la interacció de tots els components de l’acció esportiva, i que permeten no solament aprenentatges motrius, sinó també adquirir d’altres factors que van implícits en aquestes execucions personals i individuals, com són les capacitats intel·lectuals particulars. La mesura del rendiment en qualsevol tasca només constitueix una indicació limitada del que fa realment el subjecte. 6


La façana de l'Ajuntament de Girona s'il·luminarà de color blau per l'Autisme - Diari de Girona\nLa façana de l'Ajuntament de Girona s'il·luminarà de color blau per l'Autisme\nAquesta acció es farà dilluns com mostra de suport a una campanya internacional\nLa façana de l´ajuntament de Girona, de blau ajuntament de Girona\nLa façana de l'Ajuntament de Girona s'il·luminarà de color blau dilluns vinent amb motiu del Dia Mundial de l'Autisme.\nAquesta acció mostra el suport municipal a la campanya "Light up blue" i la solidaritat amb les persones afectades pel trastorn de l'espectre autista i les seves famílies\nL'Ajuntament de Girona se sumarà de nou a la commemoració del Dia Mundial de Conscienciació sobre l'Autisme i il·luminarà de color blau la façana de l'edifici consistorial dilluns vinent, dia 2 d'abril. D'aquesta manera, el consistori donarà suport a la campanya de sensibilització "Light up blue", impulsada fa anys per l'organització Autism Speaks, una de les entitats referents en l'àmbit mundial sobre el trastorn de l'espectre autista.\nL'objectiu d'aquesta acció, que es porta a terme internacionalment, és mostrar el suport i la solidaritat al col·lectiu de persones amb trastorn autista i a les seves famílies. L'any passat es van il·luminar edificis com la seu de la Generalitat de Catalunya o l'Arc de Triomf, a Barcelona, i centenars de lloc més arreu de l'Estat epsanyol.\nEnguany el repte de la campanya és arribar a les 300 adhesions.\nTransfondre sang des de l'ambulància per reduir sagnats


La casa /WHATSAPP\nEstava deshabitada i l'Ajuntament havia demanat els veïns que la rehabilitaren o l'assolaren\nNou sobresalt al centre d'Alcoi en caure la part de darrere d'una casa al carrer Sant Gregori. Per sort estava deshabitada i els enderrocs han caigut en una zona ampla. L'Ajuntament havia requerit els propietaris a què l'assolaren o rehabilitaren, però els veïns ho van parar als jutjats.\nCarrer Sant Gregori número 8. Aproximadament les onze de la nit de divendres. Polseguera i un fort colp. De nou cau una casa i l'escàs veïnat que viu en la zona tem el pitjor. Una casa ha caigut, justament la del costat en la qual va morir una dona major el passat 22 de gener per culpa de la gota freda.\nPer sort, en aquesta ocasió, no hi ha danys personals, perquè la casa estava deshabitada. De fet, els enderrocs han caigut en una zona ampla i que estava acordonada.\nL'Ajuntament havia recorregut l'execució de la rehabilitació de la casa davant del jutjat amb mesures cautelars. El consistori l'havia ordenat que la tombara o la rehabilitara. No ho han fet, i a la fi, ha caigut.


RedGlobe Notícies - La classe treballadora francesa pren els carrers en defensa de les pensions\nEls representants sindicals consideren que aquestes mesures de Govern d'Emmanuel Macron van en contra dels drets humans dels treballadors a causa que es retardarien les seves jubilacions.\nA la plaça de la Republique a París, on començava la manifestació, la gent es va reunir molt abans de l'inici de la marxa, ocasionant problemes greus per al transport públic.\nEls manifestants portaven banderes i globus amb els logotips dels sindicats francesos (CGT, Force Ouvriere, Solidaires, Attac), i cridaven a tots els ciutadans a unir-se a la protesta.\nEn un dels cartells es podia llegir: "Treballadors ferroviaris en vaga: el mateix Macron, la mateixa batalla", mentre un altre assegurava que "L'esfera social està en perill: infermeres malvades i cansades".\nUna altra pancarta alertava que "matar l'educació" significa "esclavitzar a la gent", i revelava que pertanyia a representants del gremi dels professors.\nEl Nadal que s'acosta va donar un toc especial a la protesta, ja que alguns dels participants de la marxa van posar-se el barret de Pare Noel, mentre un altre desitjava en el seu cartell als presents unes "vagues felices".\nLa torre Eiffel va tornar a tancar al públic aquest dimarts a la vaga general contra la reforma de pensions.\n"Estic tancada avui per la vaga general", diu una publicació en el compte oficial del monument de la torre a Twitter.\nAl mateix temps el seu recinte roman obert i gratuït.\nLa torre també va estar tancada el 5 de desembre quan a França va començar la massiva vaga contra la reforma de les pensions.\nLes protestes es realitzen a més en altres urbs franceses, entre les quals es troben Niça, Nantes, Rouen, Marsella, Lió i Bordeus.\nA la ciutat de Nantes la policia va usar gas lacrimogen en dispersar una manifestació, a l'oest de França, va comunicar el diari Ouest France.\nLes protestes van reunir a 615.000 persones a tot el país, ha informat el canal BFMTV citant el Ministeri de l'Interior.\nAls carrers de la capital francesa van sortir al menys 76.000 persones.\nDes del 5 de desembre, França viu massives vagues contra aquesta iniciativa. Les protestes han mobilitzat a centenars de milers de persones i en diverses ocasions han paralitzat el transport públic a tot el país.\nEls manifestants, entre els quals figuren treballadors de transport, metges, professors, estudiants i altres, expressen el seu rebuig a la reforma de pensions que podria privar de privilegis a diverses categories de treballadors.


La UGT de Catalunya valora molt positivament l’alt nivell de participació del 9N | UGT Catalunya\nEl nostre sindicat exigeix al Govern de l’Estat que obri un procés de diàleg per arribar a un referèndum amb garanties democràtiques per decidir el futur del país\nLa UGT de Catalunya hem defensat el dret a decidir dels catalans i les catalanes i hem cridat a la participació en el procés participatiu d’ahir, 9 de novembre, una votació plena de valor simbòlic perquè les prohibicions de l’Estat espanyol l’havien buidat de valor jurídic.\nDes del nostre sindicat valorem molt positivament l’alt nivell de participació i l’èxit de mobilització de la jornada d’ahir, tenint en compte els obstacles que ha interposat el Tribunal Constitucional, les amenaces de l’Estat i, fins i tot, les inclemències meteorològiques que van haver d’aguantar molts ciutadans a les cues per votar.\nA partir d’ara, la UGT de Catalunya considera que cal obrir un debat al nostre país sobre el projecte polític que volem per al futur. Un debat en què participin tots els actors polítics per explicar a la ciutadania de manera clara i amb arguments el model de país que planteja cada opció, ja sigui la independentista, la federalista o l’autonomista.\nI al Govern de l’Estat li exigim que doni una sortida política a la situació que viu Catalunya. Després de la jornada d’ahir, que demostra la voluntat de molts catalans i catalanes de voler decidir el seu futur, cal que l’Estat obri una etapa nova de diàleg i de comprensió de la realitat de Catalunya, així com un procés per arribar a un referèndum amb totes les garanties democràtiques\nAquesta entrada ha estat publicada a Activitat institucional amb els tags 9N, consulta, participació, procés participatiu . Guarda a marcadors permalink.


Maragall ajorna el seu viatge al Marroc perquè primer hi vagi Zapatero\nEl president de la Generalitat, Pasqual Maragall, ha suspès el viatge que ja tenia programat al Marroc perquè primer visiti el país el nou cap de l'executiu espanyol, José Luis Rodríguez Zapatero. Maragall argumenta que ha cedit el pas a Zapatero per no fer la sensació d'anar-hi d'enviat d'un altre govern. Així responia a una pregunta del líder de CiU Artur Mas, que ha acusat Maragall de no tenir política exterior pròpia. Maragall ha anunciat que quan faci el viatge al Marroc hi convidarà Artur Mas com a cap de l'oposició.\n21/04/2004 - 00.00 Actualitzat 21/04/2004 - 19.44\nArtur Mas s'ha mostrat sorprès pel fet que el president de la Generalitat posposi el seu viatge al Marroc. Un ajornament que segons Pasqual Maragall s'ha decidit davant la imminent presència del nou president del govern espanyol al país alauita. Durant la sessió de control Maragall ha donat a Mas tracte protocolari de cap de l'oposició i ha avançat que quan viatgi al Marroc el convidarà. Mas s'ha compromès a estudiar la proposta. Iniciativa i Esquerra s'han centrat en demanar les actuacions previstes pel govern en matèria d'urbanisme i turisme. Una pregunta la d'Esquerra que ha incomodat el PP. El seu portaveu, Josep Piqué, en un to crispat ha retret als grups que donen suport al govern que es limitin a demanar línies programàtiques. Piqué ha aprofitat una pregunta sobre els pressupostos per acusar el govern tripartit de no governar. Maragall li ha respost anunciant que hi haurà nous impostos i taxes, que es pagaran d'acord amb la prestació del servei que es doni.


El C.B. Genovés presenta el X Torneig Nacional Aleví de Mini Bàsquet\nIniciTorneig AlevíEl C.B. Genovés presenta el X Torneig Nacional Aleví de Mini Bàsquet\nCBG 06 de juny\nEls propers 22, 23 i 24 de juny, al Pavelló Municipal del Genovés, el C.B. Genovés junt a l’Escola de Bàsquet del mateix Club oferiran, de nou, un altre torneig de bàsquet amb els millors Equips Alevins de tot l’Estat Espanyol.\nUna nova edició que cel·lebra el desé aniversari d’aquest campionat. Aquestos 10 tornejos i els 9, del que organitzen pel mes de febrer-març en Categoria Cadet, sumen ja una xifra ,que en certa manera, provoca vertigen, sobretot després de veure els equips i jugadors que han participat en els esmentats tornejos .\nNo és fàcil portar a terme esdeveniments com aquestos, i més en els temps que ens trobem, però el C.B. Genovés no vol deixar d’oferir aquestes competicions als jugadors del seu Club. Per aquestos campionats alevins han passat equips com C.B. Saragossa, Akasvayu Girona, Easo Sant Sebastià, Joventut de Badalona, Real Madrid, Ros Casares, Unelco Tnerife,Barreirense de Portugal, Pamesa València, C.B. Cornellà, Estudiantes de Madrid, C.B. Llíria, Gandia Bàsquet, C.B. Alginet, Meridiano Alacant, Spartag de Praga i el propi C.B. Genovés.\nAquesta nova edició que conformarà el Xé Torneig Nacional Aleví de Minibàsquet del Genovés comptarà amb la participació dels equips del València B.C., Joventut de Badalona, Unicaja Màlaga, C.B. Cornellà i per primera vegada del OAM Godella que junt al propi C.B. Genovés disputaran un campionat que proporcionarà una bona oportunitat,per veure de nou, i al Genovés,el millor bàsquet de la Categoria.\nLa presentació del mateix es farà el proper divendres 22 de juny al Museu de la Pilota i les competicions seran durant tot el dia 23, dissabte ,on es definiran els creuaments finals que es disputaran el diumenge 24, on la final està prevista que a les 12.00 h.\nLa propia organització es mostra molt satisfeta de poder oferir una nova edició d’aquest torneig ja que,malgrat les dificultats en que ens hem trobat, sobretot en la configuració del cartell, no hem deixat d’esforçar-nos per poder estar parlant d’una nova edició i una vegada més amb els millors equips de la categoria. No ha estat gens fàcil configurar el cartell del torneig, degut al calendari, cada volta més apretat ,que proposen totes les Federacions Territorials de Bàsquet i de les dificultats que hem tingut a última hora en la participació d’un equip extranger, ja que l’anul·lació dels vols ha fet que l’equip del Ostrava es caiguera del cartell a última hora. No obstant, Joventut, Unicaja, València, C.B. Cornellà, són dels millors Equips Alevins que ens podem trobar ,i ara els podrem veure en el nostre pavelló. Per la seva part l’OAM Godella ha quedat subcampió de la Comunitat Valenciana, la qual cosa ens fa comptar amb un dels millors equips valencians de la categoria. Les edicions anteriors ens confirmen que aquest tipus de campionats són una festa del bàsquet i així ho volem mostrar, per això convidem a tots els qui estimen el bàsquet , i l’esport en general, a que passen pel pavelló el darrer cap de setmana del mes de juny.\nD’aquesta manera, i un altre any més, el C.B. Genovés i l’Escola de Bàsquet continuen en la promoció del bàsquet entre els més menuts.\nEl C.B. Genovés presenta el Xé Torneig Nacional Aleví de Mini Bàsquet


Holiday Home Ring of Kerry Cottages.2 Kenmare Irlanda - Ofertes d'hotels amb els MILLORS DESCOMPTES EN LÍNIA\nHoliday Home Ring of Kerry Cottages.2\nRing of Kerry, Kenmare, Irlanda - Excepcional ubicació - Veure al mapa\nAl visitar Kenmare, vosté es sentirà com a casa a Ring of Kerry Cottages 2, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nRing of Kerry Cottages 2 ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de aparcament de cotxes.\nL'ambient de Ring of Kerry Cottages 2 es reflexa en cada habitació. servei de planxa, forn microones, banyera, rentadora, reproductor de DVD/CD són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Ring of Kerry Cottages 2 la base perfecta per a gaudir de la seva estada a Kenmare.\nCal que informeu el Holiday Home Ring of Kerry Cottages.2 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Infància en Salut :: AIFiCC\nAtenció a la infància és un grup de treball format per infermeres que treballem amb població infanto juvenil a l’Atenció Primària. L'objectiu principal de la creació d’aquest grup va recaure en la importància de les bones pràctiques i la capacitat de resolució infermera en l'atenció als infants i adolescents, així com l’atenció excel·lent de les infermeres en aquest etapa tant important del cicle vital.\nLes diferents realitats del territori pel que fa al model d'atenció a l'infant en l'Atenció Primària de Salut fan necessari un punt de trobada on les infermeres puguem compartir i consensuar maneres de treballar, recursos existents o en procés d'elaboració, pràctiques basades en l'evidència, col·laboracions amb altres entitats i/o professionals, línies de recerca, intervencions a la comunitat, programes escolars, vacunacions i tots aquells temes que suscitin interès per a una millor atenció a l'infant i a la seva família.\nTrobar un espai per compartir realitats assistencials del territori que permeti unificar les actuacions i intervencions infermeres , ampliar la visió de treball i aprendre i compartir coneixements.\nPromoure i impulsar l'autonomia infermera en les activitats de promoció i prevenció de la salut, així com la detecció d'anormalitats a l'edat pediàtrica en l'Atenció Primària segons les competències actuals de la professió.\nFer difusió de cursos, jornades, congressos, etc. ofertats en el curs vigent que permetin la formació continuada.\nIdentificar necessitats de les infermeres que treballem amb població infantojuvenil a l'Atenció Primària per poder donar resposta, amb la realització de cursos/tallers específics atenent les seves demandes.\nDetectar aquelles intervencions que poden millorar la qualitat de l'assistència que donem als infants i famílies i promoure la difusió d'aquestes.\nGenerar material propi.\nAfavorir la participació activa com a docents, oferint cursos i/o tallers específics.\nFacilitar possibles estudis de recerca multicèntrics.\nCompartir recursos actualitzats relacionats amb l'activitat infermera en l'Atenció Primària per tal d'agilitzar la consulta dels mateixos.


Un bust de Franco forma part d’una donació d’escultures acceptada per l’ajuntament de Sogorb - Nosaltres La Veu\nUn bust de Franco forma part d’una donació d’escultures acceptada per l’ajuntament de Sogorb\nDivendres, 9 d'abril de 2021 - 09:45h\nAjuntament de Sogorb (l'Alt Palància)\nL'Ajuntament de Sogorb (l'Alt Palància), governat pel PP, ha acceptat una donació de més de 70 obres de l'escultor Manolo Rodríguez, entre les quals s'inclou un bust del dictador Francisco Franco elaborat en guix el 1968. L'acceptació ha generat polèmica en el ple del consistori, ja que l'artista ha expressat el seu desig que tots els treballs sense excepció s'exhibisquen en un museu, mentre que l'oposició ha demanat que no s'expose aquesta figura.\nManolo Rodríguez (Navaixes, l'Alt Palància, 1937) va començar a dedicar-se a l'escultura de figures històriques, busts, al·legories i imatgeria religiosa en la dècada del 1950. És autor, entre altres, del monument a Vinatea de la plaça de l'Ajuntament de València i del dedicat a l'Entrada de Bous de Sogorb. També és seu un bust de Miguel Hernández que s'exposa a Buenos Aires i el monument al Combatent Iraquià de Bagdad.\nLa Fundació Bancaixa va mostrar el seu treball el 2010 i, fins al 2020, un extens conjunt s'exposava en un museu de la seua localitat natal, clausurat a causa d'unes desavinences amb l'Ajuntament. Algunes d'aquestes obres són les que ha donat a Sogorb amb la intenció que es cree un museu en aquest municipi. L'artista valora la col·lecció en 600.000 euros.\nEn la sol·licitud de donació, Rodríguez expressa la seua voluntat que el consistori cuide les obres i les situe «en un espai expositiu que reunisca les condicions i característiques adequades per a afavorir el seu estudi i difusió, perquè s'exposen al públic amb la finalitat de que puguen ser gaudides per tots els que ho desitgen». També demana que «el conjunt de les obres donades no es dividisca ni se separe, i que forme un tot únic i indivisible».\nEn un comunicat, la portaveu del PSPV-PSOE local, Inmaculada Mouriño, ha considerat «inacceptable» que Sogorb accepte la donació d'un bust del dictador Franco. Mouriño ha preguntat si «el consistori incomplirà la Llei de Memòria Històrica exposant aquest bust al municipi». «Mentre que al febrer es retirava l'última estàtua en via pública a l'estat espanyol, l'Ajuntament continua acceptant-la i no ha informat sobre on la situarà», ha indicat.\nLa llei indica que les Administracions públiques han de prendre les mesures oportunes per a la retirada d'escuts, insígnies, plaques i altres objectes o mencions commemoratives d'exaltació de la revolta militar, de la Guerra Civil i de la repressió de la Dictadura.\nEn l'últim ple celebrat, l'equip de govern es va negar a rebutjar el bust de Franco que inclou la donació. Per això, el PSPV va votar en contra, ja que «exposar aquest bust suposaria incomplir la Llei de Memòria Històrica». Els regidors socialistes agraeixen «la resta d'obres que vol donar l'artista que enriquiria al nostre poble, però sense incloure aquesta» i demanen a l'equip de govern que «reconsidere la seua posició, negocie la donació i no pose traves per a incomplir aquesta llei, com a Ajuntament hem de vetlar pel seu compliment».\n«Cal que continuem fent passos avant i no retrocedim», han manifestat. «Esperem que no arribe maia formar part del patrimoni municipal i menys encara que s'expose. No entenem que el PP de Sogorb estiga fent com si no passara res amb un tema tan seriós com és la condemna de la dictadura franquista», ha conclòs Mouriño.


7a edició del saló Lleida Expo Tren\n7a edició del saló Lleida Expo Tren CREIX AMB 1.500 M2 DE MAQUETES I 49 EXPOSITORS COMERCIALS\nEls visitants podran desplaçar-se de franc al Pla de Vilanoveta per veure els nous trens de la línia Lleida-la Pobla de Segur adquirits per Ferrocarrils de la Generalitat de Catalunya\nL’alcalde de Lleida, Àngel Ros, ha destacat en el decurs de la presentació del saló que Lleida Expo Tren es consolida com “la referència europea dels aficionats al ferrocarril”, amb una destacada presència de públic de fora de la demarcació de Lleida (un 65% del total), procedent de la resta de l’Estat i de països europeus, especialment de França. A més de la tradicional presència de públic francès, el saló rebrà enguany la visita de representants de l’associació i el museu ferroviari alemanyErlebnisbahnhof Westerwald, de la ciutat de Koblenz, convidats per l’organització del saló. Els organitzadors han destacat que molts dels visitants pernocten a Lleida, la qual cosa té un impacte econòmic molt positiu en el sector de serveis (hotels, restaurants, comerços i transport) de la ciutat.\nEl president de la Cambra de Comerç de Lleida, Joan Simó, s’ha mostrat satisfet de la capacitat d’atracció de visitants que té Lleida Expo Tren, un saló que “atreu tant als petits com als adults”, mentre que Eloi Bergós, diputat de la Diputació de Lleida, ha incidit en que els visitants podran contemplar els nous trens de la línia Lleida-la Pobla de Segur adquirits per Ferrocarrils de la Generalitat de Catalunya, a més de remarcar la importància que històricament ha tingut al ferrocarril a la demarcació de Lleida. De la seva banda, Octavi Miarnau, director dels SSTT d’Empresa i Coneixement de la Generalitat de Catalunya, ha afirmat que el saló encara té possibilitats de creixement entre el públic de proximitat, implicant per exemple col·lectius com l’escolar.\nRaül Valls, organitzador del saló, ha recordat que Lleida Expo Tren és l’únic saló dedicat al lleure ferroviari de l’Estat espanyol i del sud d’Europa i que ja ha entrat per mèrits propis en el circuit europeu (París, Milà, Colònia) de certàmens monogràfics dedicats al món del tren i el modelisme ferroviari. Valls ha destacat l’atractiu que suposa la possibilitats de desplaçar-se, el matí del dissabte 12 de març, a les instal·lacions del Pla de Vilanoveta (Lleida), on l’ARMF ha programat una jornada de portes obertes. En aquest espai els visitants del saló —que disposaran d’un servei especial d’autobusos des de la Fira— podran contemplar una sèrie de locomotores conservades als tallers de l’associació (inclosos models “de gran valor patrimonial i únics a Europa” com la Garrafeta, Garratt, Cuco, Marilyn, Yeye’s i 1.000, entre d’altres).\nPossibilitat de veure els nous trens de la Pobla\nA més de les habituals circulacions amb locomotora de vapor, al Pla de Vilanoveta es podran admirar els nous trens de la línia Lleida-la Pobla de Segur. Els dos trens, construïts a Suïssa per l’empresa Stadler, tenen ample de via ibèric i són dièsel, ja que la línia no està electrificada. Els combois fan uns 50 metres de llarg, tenen una capacitat màxima de 201 viatgers cadascun i contaminen un 60% menys. Aquests trens tenen plataformes d’accés fàcil i estan adaptats a persones amb mobilitat reduïda. Han comportat una inversió de 9,4 milions d’euros i començaran a circular comercialment aquesta primavera, probablement per Setmana Santa.\nLleida Expo Tren acollirà la Tercera Trobada de Modelisme Tripulat Indoor en un gran circuit que ocuparà més de mig quilòmetre de vies i una superfície de 3.500 m2 (la meitat del Pavelló 3). Aquest any participen 13 locomotores a gran escala (1:10, 1:8, etc.) de diferents associacions i aficionats particulars. Això suposa un increment de 5 màquines respecte a l’edició passada.\nPer segon any consecutiu, es podrà veure una maqueta formada amb mòduls francesos i catalans connectats i amb la circulació de trens de tots dos països. Això és possible gràcies a la col·laboració iniciada el 2014 entre la Federació Catalana d’Amics del Ferrocarril (composta per 40 associacions) i la Union Artistique et Intellectuelle des Cheminots Français (L’UAICF amb 170 associacions).\nAutomotor de 14 metres de llargada\nA més, es podrà veure el tren automotor AB-401 compost de tres unitats. Es tracta d’un model a escala (1:5 aprox.) de 14 metres de llargada i un pes de 2.500 quilos, que circula per una via de 10 polzades d’ample. Per fer-se una idea de les dimensions i el pes del tren, cal pensar que per transportar-lo s’utilitzen dos camions ploma.\nD’altres novetats interessants són l’exposició “Cartells turístics”, a càrrec de Joan Solé, amb el fons del col·leccionista Antoni Nebot. Es tracta d’una selecció de 100 cartells de diferents països en que el tren es relaciona amb el turisme.\nPer últim, es pot visitar la zona lúdica “Märklin My World”. Un any més, la coneguda marca alemanya Märklin tindrà un espai lúdic en el qual nens i nenes podran jugar amb els trens en miniatura i practicar el maquetisme.\nCon ja és habitual els últims anys, l’Expo Tren ha comptat amb la col·laboració de l’associació de comerciants Zona Alta de Lleida, que es tradueix en la distribució d’invitacions per als clients.\nL’horari d’obertura de Lleida Expo Tren serà de 10 a 20 h (dissabte) i de 10 a 14 h (diumenge). El saló està organitzat per la revista MásTren, i compta amb el patrocini de l’Ajuntament de Lleida.\nLa 9a edició del Cucalòcum de Primavera es desenvoluparà del 21 al 24 de març al Pavelló 3 de Fira de Lleida amb 20 propostes de tots tipus, des d’activitats físiques, esportives i purament de lleure a manualitats i accions de sensibilització.\nEntre les activitats lúdiques i esportives de Cucalòcum de Primavera cal destacar propostes com el parc de psicomotricitat, tennis taula, hoquei, passejada a cavall, bàsquet, inflables, taller de treballs manuals, concurs de dibuix, mostra d’animals, handbol, atletisme, korfbal, llits elàstics, giravolt, dino-bus, ludoteca, etc. L’horari del saló és de 10 a 14 h i de 16 a 20 hores.\nCarregant ... - 1.043 visites


Pàgina:Enric d'Ofterdingen (1907).djvu/40 - Viquitexts\nPàgina:Enric d'Ofterdingen (1907).djvu/40\nniu disposició pera esser poeta. Parleu molt corrent de les visions del vostre esperit i no us manca expressió exquisida ni comparacions ben ajustades. I fins us decanteu a lo meravellós, que es l'element dels poetes.\n—I no sé pas com pot esser,—digué l'Enric,—perquè he sentit parlar moltes vegades de poetes i dels que canten, però encara no n'he vist mai cap. No m puc afigurar gens com es aquest art i tinc un gran desig de saber-ne alguna cosa; i me sembla que lo que n'entengués seria molt millor que l'idea confosa que ara n tinc. Se parla molt sovint de poesia, i jo encara no n'he arribat a veure, perquè l meu mestre no ha tingut mai lloc d'instruir-me en aquest art. O si alguna cosa men digué, jo no l'he sabuda compendre prou. Però sempre men parlava com d'un art noble que jo m'hi donaria desseguida que l'aprengués; me deia que en el temps antic era molt més extesa i que tot-hom ne sabia més o menys; i que era germana d'altres magnifiques arts passades que s'han perdut.\nAn això ls marxants digueren:\n—Es clar que nosaltres mai ens hem capficat gaire en els secrets dels poetes, encara que moltes vegades hem oít llurs cants am plaer. Pot molt ben esser que calgui un cert bon astre pera que un poeta vinga al món; perquè segurament es una cosa admirable aquesta art. Es molt diferent de totes les altres, que s deixen compendre més facilment. La pintura i la musica s veu desseguida com són fetes, i am treball i paciencia se poden apendre. Els tons ja són en les cordes, i no més cal una certa destresa en moure-les, pera desvetllar-les en un seguit agradable. En la pintura l gran mestre es la natura: ella dóna\nObtingut de «https://ca.wikisource.org/w/index.php?title=Pàgina:Enric_d%27Ofterdingen_(1907).djvu/40&oldid=96570»\nLa pàgina va ser modificada per darrera vegada el 22 gen 2017 a les 21:04.


Sarkozy avisa que Europa està en perill hores abans de la cimera clau per salvar l'euro\nEl president francès, Nicolas Sarkozy, ha fet una crida "a l'esperit de compromís" dels seus socis i ha advertit que si demà no hi ha acord, "no hi haurà una segona oportunitat". La Unió Europea comença avui una cimera decisiva, que hauria de donar un missatge clar per salvar l'euro. La primera trobada serà en un sopar aquest vespre. Sobre la taula hi ha la proposta d'endurir la disciplina fiscal dels països, i això voldria dir engegar una reforma dels tractats. Alemanya i França, que volen liderar el procés, rebutgen les idees del president del Consell Europeu, Herman van Rompuy, perquè consideren que planteja canvis poc profunds.\nRedacció 08/12/2011 - 15.24 Actualitzat 08/12/2011 - 20.09\nSarkozy ha advertit davant el congrés del Partit Popular Europeu que acaba avui a Marsella que "Europa s'enfronta a una situació extremadament perillosa" i que "mai el risc d'explosió ha estat tan gran" perquè l'euro no inspira la confiança que hauria d'inspirar i la Unió Europea inquieta més que no pas protegeix.\nPer Sarkozy, la solució passa per "més solidaritat i més disciplina a la zona euro, més governança". I per això, ha dit que només tenen unes setmanes per decidir "perquè el temps treballa contra nosaltres".\nSarkozy ha insistit que cal refundar Europa i ha justificat la iniciativa de la cancellera, Angela Merkel, de reformar els tractats de la Unió perquè no n'hi ha prou amb "un petit protocol".\nTot i que la voluntat francoalemanya és que tots els membres de la Unió Europea participin en la reforma, ha assegurat, "si hi ha bloqueig en el si dels 27, aleshores passarem als 17", els estats de la moneda única perquè "no podem córrer el risc de l'immobilisme".\nDesprés de Sarkozy, ha estat el torn de la cancellera alemanya, Angela Merkel, que ha dit que la situació actual és complicada i difícil i que la solució passa per "més Europa", per fer front, no només als reptes econòmics, sinó també als que es plantegen en altres àmbits. La cancellera alemanya demana als països de la Unió Europea que deixin de banda els egoismes nacionals i treballin conjuntament per trobar solucions a la crisi de l'euro.\nUn cop acabat el Congrés del Partit Popular Europeu, tots els líders van cap a Brussel·les on avui comença la que serà l'última cimera de José Luis Rodríguez Zapatero com a president espanyol i potser la més decisiva i complicada feta mai. En joc, diuen, la supervivència de l'eurozona.\nAlemanya exigeix una reforma contundent del tractat que garanteixi el que anomena "una Unió d'estabilitat". Bàsicament, disciplina de ferro. Per això descarta, per tova, la proposta del president del Consell Europeu, Herman van Rompuy, d'una reforma suau, que té l'avantatge de l'aplicació ràpida, però l'inconvenient de la falta de contundència. Les reivindicacions de l'eix francoalemany van detallades en la carta que Merkel i Sarkozy han enviat a Van Rompuy. El punt central és la reacció automàtica quan un país sobrepassi el 3% de dèficit. Primer, mesures de correcció i després, si no compleix, sancions que decidiria la Comissió Europea. I, per oposar-s'hi, el país en qüestió ho té difícil: ha de reunir una majoria qualificada d'estats. D'aquí que es parli de sancions pràcticament automàtiques.\nRompuy, de la seva banda, proposa fer la reforma dels tractats en dos temps. El líder del Consell Europeu suggereix obligar primer els països de l'euro a introduir en les seves constitucions l'anomenada "regla d'or", que fixa un màxim de dèficit. Aquest canvi es podria fer en dos o tres mesos mitjançant un procediment ràpid que només requereix la unanimitat dels líders europeus. Després d'aquesta primera fase vindria un procés més llarg, probablement de dos o tres anys, per reforçar els mecanismes automàtics de presa de decisions en casos de dèficit excessiu.\nVan Rompuy proposa també canvis en el tractat de funcionament del fons europeu de rescat permanent (MEDE), al qual vol dotar de la condició d'institució creditícia. És a dir, que podria sol·licitar diners al BCE i deixar-los directament a les entitats financeres. Igualment, també vol eliminar la clàusula que limita la dotació màxima del MEDE a 500.000 milions d'euros i concretar la que preveu una possible participació del sector privat en els rescats, per deixar clar que la condonació del 50% del deute grec va ser una excepció.\nLes dificultats per arribar a un acord són tantes que l'anomenat "grup de Frankfurt" es trobarà abans per mirar d'acostar posicions. Són Merkel i Sarkozy, el president del Banc Central Europeu, Mario Draghi; i les màximes autoritats europees, és a dir, els presidents del Consell Europeu, Herman Van Rompuy, de l'Eurogrup, Jean-Claude Juncker, i de la Comissió Europea, José Manuel Durao Barroso.\nEuropa es proposa salvar l'euro


Opció Natura: La tranquil·litat del llac dels ànecs amenaçada per la destrucció de la zona verda annexa.\nFa uns 15 anys van iniciar la urbanització del barri de Mas Lluí a Sant Feliu de Llobregat. Entre altres encerts, es va conservar la recollida d'aigua d'una bassa natural que hi havia, creant un llac al final del parc Europa, a tocar del parc de Collserola, que la gent ha batejat amb el nom “Llac dels ànecs”. En aquest llac l'any 2007 es va fer un seguiment ornitològic i una recopilació d'espècies d'ocells que el visitaven entre les que destaquem blauet, martinet de nit, martinet blanc, bernat pescaire, ànec coll-verd, polla d'aigua, xivitona, gavina riallera, titella, cuereta torrentera, cuereta blanca, boscarla de canyar i repicatalons, així com també granotes reinetes comuns i blaves.\nFa mesos que van arribar al parc les màquines de Sant Just, han arrasat el canyissar i els camps existents. La gent que hi vivim, callàvem perquè ens pensàvem que continuarien el Parc Europa. Però resulta que just a uns 50 metres de l'aigua del llac, la part del Parc més preuada per la seva bellesa natural, han planificat una pista polivalent asfaltada per a què els sorolls de les pilotes harmonitzin amb\nels de la natura existent.\nOn està la sensibilitat dels planificadors? Si us plau polítics i tècnics, penseu-hi, feu aquesta pista asfaltada 100 metres més amunt i deixeu tranquils als animals i a les persones grans que disfrutem del parc.\nPd. Sobre els plànols d'urbanisme de S.Just, es veu: Vorejant la línia de frontera entre els dos pobles, el camí de la Salut de uns 2 o 3 metres,\ntot seguit 41 metres x 30 metres de pistes, sobre el dibuix hi ha tres rectangles, com que es polivalent hi ha un munt de ratlles de canxas i material esportiu.\nEl desnivell respecta al llac es de uns dos o tres metres per damunt.\nResposta de l'Ajuntament de Sant Just Desvern:\nLes obres del parc s’executen per part de la Junta de Compensació del Sector Mas Lluí de Sant Just Desvern. A principis del mes d’octubre varen finalitzar les obres d’urbanització dels vials i queda pendent la urbanització dels espais públics. La Junta de Compensació, que al seu dia va adjudicar la totalitat de l’obra, ens ha de comunicar l’inici de la urbanització dels espais públics pendents.\nLa pista de jocs està projectada a aproximadament 50m de la lamina del llac (mitja illa de l’eixample barceloní). La pista preveu uns tancaments per tal de protegir i evitar que les pilotes puguin envair i molestar a la resta d’usuaris de l’espai públic.\nEn reunió mantinguda amb representants de l’Ajuntament de Sant Feliu i del teixit associatiu del barri, es va valorar positivament la barreja d’usos prevista al futur espai de relació. Pel que fa a la zona de pistes, el municipi disposa d’un espai similar al carrer Carles Mercader cantonada amb Miquel Reverter, en zona urbana i en proximitat amb habitatges (10/15m), sense que es produeixin greus molèsties al veïns de l’entorn. Quan finalitzin les obres l’Ajuntament estarà amatent a que no es degradi l’espai i a que sigui compatibles tots els usos previstos, regulant, si es el cas, els que puguin generar molèsties a l’entorn.\nÉs així, l'ajuntament (per molt que justifiquin) continua planificant i actuant urbanísticament d'esquenes a la població, sense obrir la participació real al poble, i amb una manca de sensibilitat considerable vers la natura, encara que en aquest cas es tracti d'un estanyol artificial, que s'ha convertit en hàbitat i ecosistema de diverses espècies, on destaquen els ànecs.\nLes obres d'urbanització del barri de Mas Lluí de Sant just Desvern van destruir fa pocs anys algunes hectàrees d'antigues zones de conreus per tal d'encabir 16 blocs de pisos, a tocar i a dins l'espai natural de Collserola, alguns d'ells ja estan edificats i habitats.\nAra, la idea de pavimentar tota la zona verda per fer les pistes esportives fins a tocar el llac, als límits de Sant Just amb Sant Feliu, acaba per trencar tota l'harmonia de la zona verda del parc Europa amb la seva connexió a Collserola.\nEstem intentant realitzar una valoració de l'impacte ambiental que suposa aquesta obra, per mirar de proposar mesures alternatives que el minimitzin.\nFa pocs anys el Mas Lluí era una autèntica zona verda, amb pastures i conreus.\nEtiquetes de comentaris: Collserola, Fauna, Llac, Mas Lluí, natura, ocells, Parc Europa, participació, PGM, Sant Feliu de Llobregat, Sant Just Desvern, Urbanisme, Vall de Sant Just\nAnònim 7 de gener de 2014, a les 10:03\nEn relación a su correo comentarle que la disposición de las pistas me parecen adecuadas . Recordarle que a menos de 50m disponen de un colegio equipado con las mismas pistas y con el transito diario de vehículos en recogida de menores los cuales aparcan encima de las aceras no respetando el paso de los demás vecinos .\nNo le parece que también afecta al ecosistema del lago de los patos? Hacen hincapié en su blog (llegaron las máquinas de Sant Just Desvern y arrasaron con todo …….) parece increíble que no recuerden que hace unos pocos más años llegaron las máquinas de Sant Feliu y arrasaron con toda la zona de montaña creando Mas Lluí .\nSiendo una zona delimitada fuera de su barrio respeten los equipamientos y las zonas designadas para su uso ya que no sufren los mosquitos ,moscas y demás insectos que provienen de estas zonas sin uso .\nNuestros bloques están próximos a pistas de paddel (partidos hasta las 10 de la noche ), piscinas comunitarias (baños y fiestas hasta las tantas),etc………….Parece que todos estos matices no se contemplan en sus escritos :\nJordi Agulló i Guerra 8 de gener de 2014, a les 19:47\nNo sabem a qui es refereix quan diu: Sr. Daniel, així i tot creiem que val la pena preservar l'espai "natural", aigua i ocells, ara cal que l'ajuntament responsable Sant Feliu, faci una actuació de manteniment científica, volem dir: netegi l'aigua, elimini fauna invasor, com o són les tortugues, cal que els dos ajuntments es posin d'acord en el tema de les pistes i tota la zona, per exemple es pot plantar més arbres entre el llac i les pistes si al final es fan. Tot plegat cal parlar amb els ajuntaments respectius i el veinat mobilitzat.


Laboratori d'art a la fresca: Estampació (a partir de 4 anys) - Centre Cívic PATI LLIMONA\nInici Activitats passades Laboratori d’art a la fresca: Estampació (a partir de 4 anys)\nAQUEST ARTICLE TÉ MÉS DE 7 mesos D'ANTIGUITAT\nProfessor: Dana Jasovich\nDurada: 2h en 1 sessió\nInici/final: Dijous, 20 de juliol, de 17.30 a 19.30 h\nSuplement per material: 3 €\nLaboratori d’art és un espai d’experimentació, per expressar-nos lliurement a través del joc i la creativitat. Un espai de creació per compartir en família, aprendre i descobrir diferents tècniques.\nEn aquest taller fabricarem els nostres propis segells, amb diferents materials, reciclats, objectes, plastilina, goma eva. Imaginarem i inventarem patrons, per després deixar un registre sobre el paper.\nActivitat per a un infant acompanyat d’un adult. Places limitades. Cal inscripció prèvia a la recepció del centre.\nCompartirem un espai de creació amb els nostres fills, a l’aire lliure. Veurem l’art com un espai de recerca i experimentació, un joc lliure on abocar la nostra creativitat, i al qual tots i totes, sense prejudicis, podem jugar i expressar-nos lliurement.\nEn aquest taller ens embrutarem! Porta una bata o un davantal o bé un canvi de roba.\n3 € euros per família.\nA nens i nenes a partir de 4 anys acompanyats d’un adult, amb ganes de compartir una estona d’art, creació i experimentació.\nArticle anteriorBarrejant la llum del flaix strobist i la llum del sol\nArticle següent5/9 – Poder i Poesia en l’Era de Trump\nPintura creativa, llenguatge abstracte NOU\n12/3 – SLIDELUCK – FESTIVAL ENFOCATS\n3/2- Trobada internacional “Talent Matching”


La USTEC amenaça de fer més dies de vaga després dels cinc al març - Regió7\nLa USTEC amenaça de fer més dies de vaga després dels cinc al març\nLa secretària d’Educació titlla de «desproporcionada» l’aturada i creu que és «més laboral que pedagògica»\n22·02·22 | 06:25\nJesús Viñas, president del Consell Escolar de Catalunya, amb el conseller Josep Gonzàlez-Cambray | ALEJANDRO GARCÍA/EFE\nLa USTEC ha qualificat «d’impossible» avançar el curs escolar al dia 5 de setembre i ha amenaçat de convocar més jornades de vaga després dels cinc dies d’aturada el mes de març «si no s’avança en la negociació». «No descartem res. El punt número u no és el calendari, sinó que se’n escolti», va afirmar la portaveu del sindicat USTEC, Iolanda Segura, a l’emissora Rac1. «El tema del calendari és la gota que ha fet vessar el got. No volem començar el curs perquè no se’ns escolta i no consentim més aquest menyspreu», va insistir Segura.\nPer la seva banda, la secretària general d’Educació, Patrícia Gomà, va qualificar de «desproporcionada» l’aturada i la va considerar «més laboral que pedagògica». «La societat no l’entén», va etzibar Gomà a Catalunya Ràdio.\n«És una proposta política»\n«No hem de negociar el que és una proposta política. No necessitem el vistiplau dels sindicats per tirar endavant polítiques educatives que creiem que són bones», va continuar Gomà, que d’aquesta manera tancava la porta a negociar aquest avançament escolar als dies 5 i 7 de setembre, que considera «definitiu». «El curs escolar pot començar perfectament abans. Organitzarem la comunicació i el tancament de plantilles un mes abans perquè es pugui organitzar el curs», va remarcar la secretària general d’Educació.\nFonts del sindicat USTEC van voler recordar, però, que les adjudicacions es fan a finals de curs i això els faria arribar molt justos al nou calendari escolar. «Ens arriba personal l’1 de setembre. La majoria serà nou i s’haurà de posar al dia d’un centre que no coneix, d’un projecte educatiu que no coneix i d’un personal que no coneix», va enumerar Segura als micròfons de Rac1.\nDe fet, la portaveu nacional del sindicat USTEC va assenyalar que tampoc té sentit començar els preparatius el mes de juliol perquè els interins que es queden als centres «no tenen assegurat continuar-hi».\nPer la seva banda, la responsable de personal docent de CCOO, Marga Romartínez, va precisar que els cinc dies de vaga al març «encara no estan concretats». «La decisió està presa, però si encetem una nova negociació real, en parlarem. Sempre que no hi hagi imposicions», va afirmar Romartínez, que lamenta que la conselleria d’Educació «ofereixi diàleg però no negociació». «La reunió amb el conseller va ser formal i distesa, però quan vam tocar la retirada del calendari per començar de zero la negociació, la cosa va canviar», va criticar la responsable de personal docent de CCOO.\nEl conseller va comparèixer ahir davant un ple extraordinari del CEC, en el qual durant una mitja hora va exposar el canvi de calendari davant un aforament de mig centenar de representants dels sindicats, associacions municipalistes, associacions de famílies, estudiants i moviments de renovació pedagògica que formen part del CEC. Després de la reunió, el conseller va insistir que l’avançament del curs és una mesura «àmpliament compartida per la societat en els últims anys» i que «beneficia l’alumnat», per això, va recalcar, «avançarem el curs». La decisió, que «està presa», és «compatible amb el debat, el consens i el diàleg», va afegir el conseller, que es va referir al fet que Educació està «oberta a valorar les aportacions que faci el CEC» per «desplegar la mesura», però va insistir que el curs començarà el 5 de setembre a les escoles i el dia 7 als instituts.\nEl vocal de la junta de les Associacions Federades de Famílies d’Alumnes de Catalunya (aFFaC), Jordi de Carreras, va observar «contradiccions» en el discurs del conseller, ja que «d’una banda afirma que hi ha temps» per aplicar el nou calendari «i per una altra demana tramitació d’urgència per part del CEC».\nEl Consell Escolar demana una moratòria sobre el nou calendari i Educació s’hi nega\nLa majoria de les entitats del Consell Escolar de Catalunya (CEC) ha demanat al conseller d’Educació, Josep González-Cambray, una moratòria d’un any per debatre la modificació del calendari escolar, i el conseller s’hi ha negat argumentant que «hi ha unanimitat en què es tracta d’una mesura bona per a l’alumnat» i que «hi ha temps per aplicar-la».


Des de 4,20€ - Circ Raluy Legacy - Entradas de Vanguardia\nCirc Raluy Legacy - Port Vell\nDes de 4,20€\nDel 18/12/2020 al 28/02/2021\nAprofita el descompte per a les entrades per al Circ Raluy Legacy a Barcelona\nAconsegueix el teu descompte per a les entrades per al Circ Raluy Legacy a Barcelona, al Port Vell, i gaudeix així de l'últim espectacle de la família Raluy: “TODO loCURA”. Un nou esdeveniment, modern, fresc, positiu i, com sempre, amb el seu segell de qualitat, fruit de la seva experiència centenària del circ clàssic i autèntic.\n“TODO loCURA” és un xou diferent que sorprendrà a tota la família, amb els artistes del Circ Raluy Legacy, la ja mítica parella de còmics Pietro i Bigotis i amb el mític presentador de l'espectacle.\nCirc Raluy Legacy torna per repartir una cura d'alegria, bon humor i positivitat per a tota la família. Prepara't per a “TODO loCURA”!\n-30% descompte per a totes les sessions amb la targeta Club Vanguardia.\nFuncions especials del Dia de l'Espectador des de 4,20€ tots els dijous a partir del 14-01-21.\nOferta vàlida per a màxim quatre entrades per cada targeta Club Vanguardia. No acumulable a altres ofertes.\nNo s'accepten canvis ni devolucions.\nLa història del Circ Raluy Legacy\nEl Circ Raluy va ser creat per Luis Raluy Iglesias, un home de circ i col·leccionista de carros antics, un dels senyals d'identitat de l'històric circ. Una altra característica exclusiva és la seva composició exclusivament familiar. Cinc generacions de la família Raluy oferint des de fa més de 100 anys tot tipus d'actuacions. Una trajectòria que els va valer per guanyar al 1996 el Premi Nacional de Circ i que ara continuen al Circ Raluy Legacy, sota la batuta de Luis Raluy, el fill gran del fundador.\nEntradas De Vanguardia2020-12-21T13:51:16+01:00\nBarcelona Memòria Fotogràfica Altres, Familiars